དོན་ཚན་བཞི་པ།རྫོང་རིམ་པ་ཡན་གྱི་མི་དམངས་སྲིད་གཞུང་གིས་ངེས་པར་དུ་ཐན་འགོག་ལས་དོན་ལ་འགོ་ཁྲིད་བྱེད་རྒྱུར་ཤུགས་སྣོན་བརྒྱབ་ནས་ཐན་འགོག་ལས་དོན་དེ་རྒྱལ་དམངས་དཔལ་འབྱོར་དང་སྤྱི་ཚོགས་གོང་འཕེལ་གཏོང་བའི་འཆར་འགོད་ནང་འཇུག་དགོས།རྫོང་རིམ་པ་ཡན་གྱི་མི་དམངས་སྲིད་གཞུང་གིས་ངེས་པར་དུ་དཔལ་འབྱོར་དང་སྤྱི་ཚོགས་གོང་འཕེལ་གྱི་ཆུ་ཚད་དང་།དེ་བཞིན་ཐན་འགོག་གེགས་སེལ་གྱི་བླང་བྱ་དང་མཐུན་པའི་མ་དངུལ་གཏོང་ལམ་འཛུགས་པ་དང་འཐུས་སྒོ་ཚང་དུ་བཏང་ཐོགཐན་འགོག་ལས་དོན་ལ་མཁོ་བའི་འགྲོ་གྲོན་དེ་རིམ་པ་དེ་གའི་ནོར་སྲིད་ཀྱི་ལོ་འཁོར་སྔོན་རྩིས་ནང་བཅུག་ནས་ཐན་འགོག་ལས་དོན་རྒྱུན་ལྡན་བཞིན་སྤེལ་ཐུབ་པ་བྱེད་དགོས།རྒྱལ་ཁབ་དང་རང་སྐྱོང་ལྗོངས་ནས་བཀོད་སྒྲིག་བྱས་པའི་ཐན་འགོག་གི་ཁ་གསབ་རོགས་དངུལ་རྣམས་གཙོ་བོ་ཚབས་ཆེའི་ཐན་སྐྱོན་ཕོག་ཁུལ་གྱི་ཐན་སྐྱོན་གནས་ཚུལ་ལ་ལྟ་ཞིབ་ཚད་ལེན་བྱེད་རྒྱུ་དང་།འཕྲལ་མཁོའི་ཐན་འགོག་གི་ཆུ་རྩ་བཅོས་རྒྱུ་དང་ཐན་འགོག་སྒྲིག་བཀོད་བསྐྲུན་རྒྱུ།ཆུ་འདྲེན་སྒྲིག་ཆས་གསར་སྒྲིག་དང་འཁོར་སྐྱོད་བྱེད་རྒྱུ་སོགས་ཐད་ཀྱི་ཁ་གསབ་འགྲོ་གྲོན་བྱེད་རྒྱུ།